da da da da da da nb da da en da da da da da da da en da da da da en en
Svanholm gevinst for femte gang i træk - Svanholm Cricketklub
Onsdag d. 25. december 2013 kl. 14:36 af Henrik Pfaff
For 12 gang ud af 24 mulige og for 5 gang i træk vandt Svanholm sin egen juniorjuleturnering, der blev afviklet lørdag og søndag d. 21. og 22. december.
Fra venstre: Jonas Henriksen, Toke Larsen, Said Alam, Saif Ahmed, Saud Munir, Azaan Ur-Rehmann
Det hele var planlagt til en spændende finale mellem os og AB, men efterhånden som andendagen skred fremvar det åbenbart, at AB havde lidt svært ved at vinde sine kampe og det lovede ikke så godt for dem.
Men den planlagte finale blev afviklet mellem to indtil da ubesejrede hold.
Vi var uden Mads Henriksen, der havde lavet armbøjninger hjemme på gulvet fredag aften, hvilket medførte, at han ikke kunne bevæge skulderen. Der skal ikke så meget til for det unge menneske!!
Men det blev i familien, for han afløstes af lillebror Jonas, der var en yderst kompetent reserve.
Finalen gik helt som planlagt. De tre første Saif Ahmed, Saud Munir og Said Alam holdt et passende scoringstempo på omkring 10 pr. over uden at gå, så de var i behold til sidst til at komme ind og forcere. Saif endte med 39, Saud 24, Said 29 og Toke Larsen 20 og vi endte med 136.
Det medførte at AB’s mindre brede hold ikke kunne tåle at miste sine bedste, der blev frustrerede over, at de ikke kunne score på Azaan Ur-Rehmanns meget lovende offspinnere, der med succes blev brugt som åbningskastning. Da AB’erne ikke kunne score tilstrækkeligt hurtigt tog de chancer på løbene og det gik ikke mod et godt fieldende svanholm-hold og AB endte med at være ude for 46.
Fra venstre: Jonas Henriksen, Toke Larsen, Said Alam, Saif Ahmed, Saud Munir, Azaan Ur-Rehmann
Det er dette billede, der har inspireret fotografen til opstillingen. Det forestiller KB’s seniorcrickethold fra omkring 1897. Det var en stor dag for dem, fordi de den dag ikke længere behøvede at opbevare deres rekvisitter i en nærliggende beværtning, men fik et skur ved banen
Der var biografbilletter i præmie for første gang i turneringens historie efter et heftigt spillerpres, mens AB’erne fik en flot rød GM- T-shirt som andenpræmie.
Vores 2. hold spillede i pulje med KB, Ishøj og AB og klarede sig smukt. De slog KB, men måtte neje sig mod AB og Ishøj.
1. holdet spillede lørdag i pulje med Køge, Copenhagen og KB II. Vi havde intet besvær, men overraskende var det, at Copenhagen blev toer. Det er et imponerende af den nye klub.